Document ID: 32004R0228

Title and Content:
Κανονισμός (ΕΚ) αριθ. 228/2004 της Επιτροπής της 3ης Φεβρουαρίου 2004 για τη θέσπιση μεταβατικών μέτρων προς εφαρμογή στον κανονισμό (ΕΚ) αριθ. 565/2002 λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3 της συνθήκης αυτής, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το πρώτο εδάφιο του άρθρου 41 της πράξης αυτής, Εκτιμώντας τα ακόλουθα: (1) Πρέπει να θεσπιστούν μεταβατικά μέτρα προκειμένου οι εισαγωγείς από την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (αποκαλούμενες στη συνέχεια "νέα κράτη μέλη"), να έχουν τη δυνατότητα να επωφεληθούν των διατάξεων που περιέχονται στον κανονισμό (ΕΚ) αριθ. 565/2002 της Επιτροπής, της 2ας Απριλίου 2002, για τον καθορισμό του τρόπου διαχειρίσεως των δασμολογικών ποσοστώσεων και για την καθιέρωση καθεστώτος πιστοποιητικών εισαγωγής για τα σκόρδα που εισάγονται από τρίτες χώρες(1). (2) Πρέπει να θεσπισθούν ρυθμίσεις για το έτος 2004 ώστε να διασφαλίζεται ότι από την ημερομηνία προσχώρησης γίνεται διάκριση μεταξύ παραδοσιακών εισαγωγέων και νέων εισαγωγέων από τα νέα κράτη μέλη σύμφωνα με τις διατάξεις του κανονισμού (ΕΚ) αριθ. 565/2002. (3) Προκειμένου από το σύστημα να είναι δυνατόν να επωφελούνται εισαγωγείς από τα νέα κράτη μέλη, πρέπει να προσαρμοσθεί δεόντως ο ορισμός της "ποσότητας αναφοράς" του άρθρου 2 στοιχείο δ) του κανονισμού (ΕΚ) αριθ. 565/2002. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των νωπών οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την εφαρμογή του παρόντος κανονισμού: 1. "υφιστάμενα κράτη μέλη" σημαίνει τα κράτη μέλη της Κοινότητας υπό τη σύνθεσή της στις 30 Απριλίου 2004· 2. "νέα κράτη μέλη" σημαίνει τις χώρες Τσεχική Δημοκρατία, Εσθονία, Κύπρος, Λεττονία, Λιθουανία, Ουγγαρία, Μάλτα, Πολωνία, Σλοβενία και Σλοβακία. Άρθρο 2 Κατά παρέκκλιση των διατάξεων του άρθρου 2 στοιχείο β) του κανονισμού (ΕΚ) αριθ. 565/2002 και μόνο για τα νέα κράτη μέλη, "εισαγωγείς" σημαίνει επιχειρήσεις, φυσικά ή νομικά πρόσωπα, πρόσωπα ή ομάδες με τόπο διαμονής ή κεντρικά γραφεία σε κάποιο από τα νέα κράτη μέλη, τα οποία έχουν πραγματοποιήσει εισαγωγές κατά τουλάχιστον ένα από τα προηγούμενα δύο ημερολογιακά έτη και από χώρες άλλες εκτός από τα υφιστάμενα κράτη μέλη ή τα νέα κράτη μέλη, τουλάχιστον 50 τόνων ετησίως οπωροκηπευτικών όπως αναφέρεται στο άρθρο 1 παράγραφος 2 του κανονισμού (ΕΚ) αριθ. 2200/96 του Συμβουλίου(2). Άρθρο 3 Κατά παρέκκλιση των διατάξεων του άρθρου 2 στοιχείο γ) του κανονισμού (ΕΚ) αριθ. 565/2002 και μόνο για τα νέα κράτη μέλη, "παραδοσιακοί εισαγωγείς" σημαίνει εισαγωγείς που εχουν πραγματοποιήσει στα υφιστάμενα κράτη μέλη ή στα νέα κράτη μέλη εισαγωγές σκόρδου κατά τουλάχιστον δύο από τις τρείς προηγούμενες περιόδους εισαγωγής, με καταγωγές άλλες από υφιστάμενα ή τα νέα κράτη μέλη. Άρθρο 4 Κατά παρέκκλιση των διατάξεων του άρθρου 2 στοιχείο δ) του κανονισμού (ΕΚ) αριθ. 565/2002 και μόνο για τα νέα κράτη μέλη, "ποσότητα αναφοράς" σημαίνει τη μέγιστη ποσότητα ετήσιων εισαγωγών σκόρδου που πραγματοποιήθηκαν από παραδοσιακό εισαγωγέα από χώρες άλλες εκτός από τα υφιστάμενα κράτη μέλη ή τα νέα κράτη μέλη κατά τη διάρκεια των τριών περιόδων εισαγωγής που προηγούνται εκείνης για την οποία έχει κατατεθεί άδεια εισαγωγής. Άρθρο 5 Ο παρών κανονισμός αρχίζει να ισχύει την 1η Μαΐου έτους 2004, υπό τον όρο ότι θα έχει τεθεί σε ισχύ η συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Φεβρουαρίου 2004.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
3156
1602
4057

EuroVoc IDs (Expanded): 2519
3156
1602
4057

Dataset Source: meu

Split: train